CELEX: 62020CN0388
Language: da
Date: 2020-08-14 00:00:00
Title: Sag C-388/20: Anmodning om præjudiciel afgørelse indgivet af Bundesgerichtshof (Tyskland) den 14. august 2020 — Bundesverband der Verbraucherzentralen und Verbraucherverbände — Verbraucherzentrale Bundesverband e. V. mod Dr. August Oetker Nahrungsmittel KG

14.12.2020   
            
            
               DA
            
            
               Den Europæiske Unions Tidende
            
            
               C 433/18
            
         
      Anmodning om præjudiciel afgørelse indgivet af Bundesgerichtshof (Tyskland) den 14. august 2020 — Bundesverband der Verbraucherzentralen und Verbraucherverbände — Verbraucherzentrale Bundesverband e. V. mod Dr. August Oetker Nahrungsmittel KG
      (Sag C-388/20)
      (2020/C 433/21)
      Processprog: tysk
      
         Den forelæggende ret
      
      Bundesgerichtshof
      
         Parter i hovedsagen
      
      
         Sagsøger: Bundesverband der Verbraucherzentralen und Verbraucherverbände — Verbraucherzentrale Bundesverband e. V.
      
         Sagsøgt: Dr. August Oetker Nahrungsmittel KG
      
         Præjudicielle spørgsmål
      
      
                  1)
               
               
                  Skal artikel 31, stk. 3, andet afsnit, i forordning nr. 1169/2011 (1) fortolkes således, at denne bestemmelse alene gælder for fødevarer, som kræver tilberedning, og hvor tilberedningsmåden er angivet?
               
            
                  2)
               
               
                  Såfremt det første spørgsmål besvares benægtende: Betyder formuleringen »pr. 100 g« i artikel 33, stk. 2, andet afsnit, i forordning nr. 1169/2011 alene 100 g af produktet, således som det sælges, eller — i det mindste også — 100 g af fødevaren i tilberedt stand?
               
            
         (1)  Europa-Parlamentets og Rådets forordning (EU) nr. 1169/2011 af 25.10.2011 om fødevareinformation til forbrugerne, om ændring af Europa-Parlamentets og Rådets forordning (EF) nr. 1924/2006 og (EF) nr. 1925/2006 og om ophævelse af Kommissionens direktiv 87/250/EØF, Rådets direktiv 90/496/EØF, Kommissionens direktiv 1999/10/EF, Europa-Parlamentets og Rådets direktiv 2000/13/EF, Kommissionens direktiv 2002/67/EF og 2008/5/EF og Kommissionens forordning (EF) nr. 608/2004 (EUT 2011, L 304, s. 18).